বরিশালে একটি নবজাতককে তিন দিন ধরে খুঁজে পাওয়া যাচ্ছে না। এ ঘটনায় পুলিশের শরণাপন্ন হয়েছেন নবজাতকের বাবা। তিনি বরিশাল মহানগরের কোতোয়ালি থানায় লিখিত অভিযোগ দিয়েছেন।নবজাতকের বাবা সোহেল আহমেদ পিরোজপুরের মঠবাড়িয়া ফায়ার সার্ভিসের স্টেশন কর্মকর্তা হিসেবে কর্মরত আছেন। আর মা ঐশী আক্তার ঝালকাঠির নলছিটি উপজেলার হয়বৎপুর তৌকাঠি সরকারি প্রাথমিক বিদ্যালয়ের সহকারী শিক্ষক।