বৈষম্যবিরোধী ছাত্র–জনতার আন্দোলনের সময় রাজধানীর রামপুরায় গুলিবিদ্ধ হয়ে রিকশাচালক ইসমাইলের মৃত্যুর ঘটনায় করা মামলায় একজন চিকিৎসকসহ পাঁচজনকে কারাগারে পাঠানো হয়েছে। তাঁরা সবাই ডেলটা হেলথ কেয়ার নামের একটি ক্লিনিকের কর্মী।পুলিশ ও আদালত–সংশ্লিষ্ট সূত্রগুলো বলছে, গত ১৯ জুলাই বৈষম্যবিরোধী ছাত্র–জনতার আন্দোলনের সময় রাজধানীর রামপুরা এলাকায় গুলিবিদ্ধ হয়ে মারা যান রিকশাচালক ইসমাইল।